POLIISI yeefukuludde n’ewaayo abaana 13 kw'abwo 15 be yakwata okuva mu maka ga Sheikh Abdul Rashid Mbaziira ali e Luzira ku misango gy’okutta Kaweesi.
Eggulo ku Lwokusatu, omwogezi wa poliisi ya Kampala n’emiriraano, Emilian Kayima yabadde ategeezezza nti tebagenda kuwa bakyala bano baana okumala wiiki nnamba ng'agamba nti bakyakola okunoonyereza kyokka.
Kino kyaddiridde baka Shiehk Mbaziira okuli; Sauda Nansubuga, Hadija Binti Salima, Fatuma Najjuma ne Aisha Ampiire baabukeerezza nkokola ku poliisi y’e Naggalama okubawa abaana baabwe kyokka Poliisi ne yeerema.
Wabula olwa leero, Poliisi y'e Naggalama, Kayima ne Moses Binoga, kamisona wa poliisi akola ku by'okukukusa abantu Moses Binoga bawaddeyo abaana bano nga buli maama abadde asayininga mu bitabo bya poliisi n'aweebwa abaana be bokka.
Bamaama n'abaana basanyuse ne basiima ebitongole by'amawulire ebibayambye okulwanirira eddembe lyabwe n'abaana baabwe.
Omwogezi wa poliisi ya kampala n’emiriraano Emilian Kayima ne Moses Binoga akulira ekitongole kya poliisi ekirwanyisa okukusa abantu, basoose kubasisinkana ne boogeramu.
Kayima agambye nti abaana bano babadde wakati w'emyaka okuva ku gumu ne 15.
lug_Latn lug_Latn lug_Latn lug_Latn lug_Latn lug_Latn lug_Latn